《再用恢大山韵三首》
元代·方回

书贵有容德，曰无嫉于顽。
凤鸣鸷其翰，狸首于菟斑。
楚楚夸毗子，自谓高难攀。
焉能凂我哉，冰炭何相关。
君欲遂胜彼，只轮俾无还。
不见古战场，暴骨堆如山。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。